---------------------- ---- -- --------------- ------------- -------------- --- ---------------------- -- --- ------------- ------------------------- ------------------ --- -- ------------------- ------------------- -- ------------ --------------------- ------------ ---- --- ---------- --------------- ---------------------- --------------
                                                                                                                                                                                                                                                                                                 เอกสารแนบ 11.1                         

  บริษัท อินทรประกันภัย จำกัด                                                                                                                                                                                                                                                                                                                 
  (มหาชน)                                                                                                                                                                                                                                                                                                                               

  โครงสร้างการจัดการ                                                                                                                                                                                                                                                                                                                      

                                                                                                                                                                                                                                                                                                                                        

                                                                                                                                                                                                                                                                                                                                        

                                                                                                                                                                                                                                                                                                                                        

                                                                                                                                                        ผู้ถือหุ้น                                                                                                                                                                           

                                                                                                                                                                                                                                                                                                                                        

                                                                                                                                                        คณะกรรมการบริษัท                                                                                                                                                                  

                                                                                                                                                                                                                                                                                                                                        

                                                                                                                                                                                                                                                                                                                                        

                                                                                                                                                                                  คณะกรรมการตรวจสอบ                                                                                                                                     

                                                                                                                                                        คณะกรรมการบริหาร                                                                                                                                                                 

                                                                                                                                                                                  ฝ่ายตรวจสอบภายใน                                                                                                                                       

                                                                                                                                                        กรรมการผู้อำนวยการ                                                                                                                                                                

                                                                                                                                                                                                                                                                                                                                        

                                                                                                                                                                                                                                                                                                                                        

                                                                                                                                                                                                                                          กรรมการรองผู้อำนวยการ                                                                           

                                                                                                                                                                                                                                                                                                                                        

                                                                                                                                                                                                                             แผนกเลขา                                                                            ผู้ช่วยกรรมการผู้อำนวยการ   

                                                                                                                                                                                                                             และสารบรรณ                                                                                                 

  ผู้ช่วยกรรมการผู้อำนวยการ                                                            ผู้ช่วยกรรมการผู้อำนวยการ                                                                                                                                                                                                                                  

  ฝ่ายส่งเสริมธุรกิจ                                  ฝ่ายดำเนินการ                                                                                                                                                                                                                                                                            

                                                                                                                                                                                                                                                                                                                                        

                                                                                                                                                                                                                                                                                                                                        

  ฝ่ายส่งเสริมธุรกิจ/                                               ฝ่ายรับประกันภัย                                                   ฝ่ายพัฒนาธุรกิจและกิจการสาขา                                                                                                                                            ฝ่ายสินไหมทดแทน                          

  แผนกธุรกิจ B                                                                                                                                                                                                                                                                                                                            

                                 แผนกอัคคีภัย                                                                                                                                        แผนกสินไหมรถยนต์                                          แผนกบัญชี                                     แผนกบุคคล                                          

  แผนกธุรกิจ A                                                                      แผนกการตลาด 1                 สาขาเชียงใหม่                                                                                                                                                                                                             และคอมพิวเตอร์

                                 แผนกภัยทางทะเล                                                                                                                                                        แผนกสินไหมวินาศภัยอื่น                                         แผนกการเงิน                       แผนกธุรกการ                             

  แผนกธุรกิจ C                                                                      แผนกการตลาด 2                               สาขาหาดใหญ                                                                                                                                                                                                

                                 แผนกเบ็ดเตล็ด                                                                                                                                                                                              แผนกเรียกร้อง                                                                                   

  แผนกธุรกิจ D                                                                                                    สาขาแหลมฉบัง                                                                                                                                                                                                             
  ---------------------- ---- -- --------------- ------------- -------------- --- ---------------------- -- --- ------------- ------------------------- ------------------ --- -- ------------------- ------------------- -- ------------ --------------------- ------------ ---- --- ---------- --------------- ---------------------- --------------

11. การจัดการ

โครงสร้างการจัดการของบริษัทเป็นดังผังที่แนบ (เอกสารแนบ 11.1)

1. โครงสร้างการจัดการ

ผู้ถือหุ้นเป็นผู้เลือกตั้งกรรมการบริษัท เพื่อรับผิดชอบการจัดการบริษัทให้เป็นไปตาม พ.ร.บ.
บริษัทมหาชนจำกัด พ.ศ. 2535 และ พ.ร.บ. ประกันวินาศภัย พ.ศ. 2535
รวมทั้งระเบียบข้อบังคับต่าง ๆ อย่างครบถ้วน การแต่งตั้งกรรมการ
แทนกรรมการที่ต้องพ้นจากตำแหน่งตามวาระคณะกรรมการบริษัทจะเป็นผู้สรรหาและเสนอที่ประชุมผู้ถือหุ้นอนุมัติ
คณะกรรมการบริษัทเป็นผู้กำหนดนโยบายการดำเนินงานและอนุมัติงบประมาณประจำปีของบริษัท
โดยจะมีการประชุมกัน 3 เดือน ต่อครั้ง เพื่อรับทราบผลการดำเนินงานและอนุมัติเรื่องต่าง ๆ
นอกจากมีคณะกรรมการตรวจสอบ ทำหน้าที่ตรวจเช็คระบบการควบคุมภายใน
ความโปร่งใสในการดำเนินงานและตรวจสอบความถูกต้องของงบการเงิน
ระหว่างกาลและประจำปีแล้ว
คณะกรรมการบริษัทยังได้แต่งตั้งกรรมการส่วนหนึ่งเป็นคณะกรรมการบริหาร
คอยกำกับดูแลและให้คำแนะนำแก่ฝ่ายบริหารอย่างใกล้ชิด โดยจะมีการประชุมเป็นประจำ

ทุกเดือน

ข้อบังคับของบริษัทได้กำหนดเรื่องคณะกรรมการบริษัทไว้ดังนี้

ข้อ 20. ให้บริษัทมีคณะกรรมการของบริษัทไม่น้อยกว่า 5(ห้า) คน
และกรรมการไม่น้อยกว่ากึ่งหนึ่งของ

จำนวนกรรมการทั้งหมดต้องมีถิ่นที่อยู่ในราชอาณาจักร

ข้อ 21. การเลือกตั้งกรรมการของบริษัทให้กระทำโดยที่ประชุมผู้ถือหุ้น
ทั้งนี้ตามหลักเกณฑ์และวิธีการ

  ดังต่อไปนี้

  21.1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  21.2. ในการเลือกกรรมการ
  อาจใช้วิธีออกเสียงลงคะแนนเลือกกรรมการเป็นรายบุคคลคราวละคน

  หรือคราวละหลายคนรวมเป็นคณะ ตามแต่ที่ประชุมผู้ถือหุ้นจะเห็นสมควร แต่ในการลงมติ

  แต่ละครั้ง ผู้ถือหุ้นต้องออกเสียงด้วยคะแนนที่มีอยู่ทั้งหมด จะแบ่งคะแนนเสียงแก่คนใด หรือ

  คณะใดมากน้อยเพียงใดไม่ได้

21.3. การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน

  ให้ผู้เป็นประธาน ที่ประชุมเป็นผู้ออกเสียงชี้ขาด

  ข้อ 22. ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา

  ถ้าจำนวน กรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวน

  ใกล้ที่สุดกับส่วนหนึ่งในสาม กรรมการที่จะต้องออกจากตำแหน่งในปีแรก และปีที่สองภาย

  หลังจดทะเบียนบริษัทนั้น ให้จับ สลากกันว่าผู้ใดจะออก ส่วนปีหลังต่อไปให้กรรมการที่อยู่ใน

  ตำแหน่งนานที่สุดนั้น เป็นผู้ออกจาก ตำแหน่งกรรมการซึ่งพ้นจากตำแหน่งตามวาระในข้อนี้

  อาจได้รับเลือกตั้งกลับเข้ามาเป็นกรรมการ

  ใหม่ได้

ข้อ 23. นอกจากพ้นตำแหน่งตามวาระแล้ว กรรมการพ้นจากตำแหน่งเมื่อ

23.1. ตาย

23.2. ลาออก

  23.3. ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติ

  บริษัทมหาชนจำกัด พ.ศ. 2535

23.4. ที่ประชุมผู้ถือหุ้นลงมติให้ออก ตามข้อ 26 23.5. ศาลมีคำสั่งให้ออก

  ข้อ 24. กรรมการคนใดจะลาออกจากตำแหน่ง ให้ยื่นใบลาออกต่อบริษัท การลาออกมีผลนับตั้งแต่

  วันที่ใบลาออกไปถึงบริษัท กรรมการซึ่งลาออกตามวรรคหนึ่ง จะแจ้งการลาออกของตนให้

  นายทะเบียนทราบด้วยก็ได้

ข้อ 25. ภายใต้ข้อบังคับข้อ 26.
ในกรณีตำแหน่งกรรมการว่างลงเพราะเหตุอื่นนอกจากถึงคราวออก

ตามวาระ ให้คณะกรรมการเลือกบุคคล ซึ่งมีคุณสมบัติและไม่มีลักษณะต้องห้ามตามกฏหมาย

ว่าด้วย บริษัทมหาชนจำกัด เข้ามาเป็นกรรมการแทน ในการประชุมคณะกรรมการคราวถัดไป

เว้นแต่วาระ ของกรรมการจะเหลือน้อยกว่าสองเดือน มติของคณะกรรมการตามวรรคหนึ่ง

ต้องประกอบด้วย คะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

บุคคลซึ่งเข้าเป็นกรรมการแทนตามวรรคหนึ่ง จะอยู่ในตำแหน่งกรรมการได้เพียงเท่าวาระที่

ยังเหลืออยู่ของ กรรมการที่ตนแทน

ข้อ 26. ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้

  ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง

  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและ

  มีสิทธิออกเสียง

ข้อ 27. กรรมการจะเป็นผู้ถือหุ้นของบริษัทหรือไม่ก็ได้

  ข้อ 28. ให้คณะกรรมการเลือกกรรมการคนหนึ่งเป็นประธานกรรมการ
  ในกรณีที่คณะกรรมการพิจารณา

  เห็นสมควรจะเลือกกรรมการคนหนึ่ง หรือหลายคนเป็นรองประธานกรรมการก็ได้ รองประธาน

กรรมการ มีหน้าที่ตามข้อบังคับในกิจการ ซึ่งประธานกรรมการมอบหมาย

ข้อ 29. คณะกรรมการของบริษัท ต้องประชุมอย่างน้อย 3 เดือนต่อครั้ง ณ ท้องที่อันเป็นที่ตั้ง

สำนักงานใหญ่ สำนักงานสาขา หรือจังหวัดใกล้เคียง

  ข้อ 30. ในการประชุมคณะกรรมการ
  ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการ

  ทั้งหมด จึงจะเป็นองค์ประชุมในกรณีที่ประธานกรรมการไม่อยู่ในที่ประชุมหรือไม่สามารถปฏิบัติ

  หน้าที่ได้ ถ้ามีรองประธานกรรมการให้รองประธานกรรมการเป็นประธาน ถ้าไม่มีรองประธาน

  กรรมการ หรือมีแต่ไม่สามารถปฏิบัติหน้าที่ได้ ให้กรรมการซึ่งมาประชุมเลือกกรรมการคนหนึ่ง

  เป็นประธานในที่ประชุม

  การวินิจฉัยชี้ขาดของที่ประชุมให้ถือเสียงข้างมาก

  กรรมการคนหนึ่งมีเสียงหนึ่งในการลงคะแนน เว้นแต่กรรมการซึ่งมีส่วนได้เสียในเรื่องใด

  ไม่มีสิทธิออกเสียงในเรื่องนั้น ถ้าคะแนนเสียงเท่ากันให้ประธานในที่ประชุมออกเสียง

  เพิ่มขึ้นอีกเสียงหนึ่ง เป็นเสียงชี้ขาด

ข้อ 31. ในการเรียกประชุมคณะกรรมการ ให้ประธานกรรมการหรือผู้ซึ่งได้รับมอบหมายส่งหนังสือ

นัดประชุมไปยังกรรมการไม่น้อยกว่าเจ็ดวันก่อนวันประชุม เว้นแต่ในกรณีจำเป็นรีบด่วน

เพื่อรักษาสิทธิ หรือประโยชน์ของบริษัทจะแจ้งการนัดประชุมโดยวิธีอื่น และกำหนดวันประชุม

ให้เร็วกว่านั้นก็ได้

  ข้อ 32. กรรมการต้องปฏิบัติหน้าที่ให้เป็นไปตามกฏหมาย วัตถุประสงค์ และข้อบังคับของบริษัท

  ตลอดจนมติที่ประชุมผู้ถือหุ้นคณะกรรมการอาจมอบหมายให้กรรมการคนหนึ่ง หรือ

  หลายคน หรือบุคคลอื่นใด ปฏิบัติการอย่างใดอย่างหนึ่งแทนคณะกรรมการก็ได้

ข้อ 33. ห้ามมิให้กรรมการประกอบกิจการอันมีสภาพอย่างเดียวกันและเป็นการแข่งขันกับกิจการ

ของบริษัท หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดใน

ห้างหุ้นส่วนจำกัด หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพ

อย่างเดียวกันและเป็น การแข่งขันกับกิจการของบริษัทไม่ว่าจะทำเพื่อประโยชน์ตน หรือประโยชน์

  ผู้อื่น เว้นแต่จะได้แจ้ง ให้ที่ประชุมผู้ถือหุ้นทราบก่อนที่จะมีมติแต่งตั้ง

ข้อ 34. คณะกรรมการต้องแจ้งให้บริษัททราบโดยไม่ชักช้า
หากมีส่วนได้เสียในส่วนที่ทำสัญญากับบริษัท

หรือถือหุ้น หรือหุ้นกู้เพิ่มขึ้นหรือลดลงในบริษัท หรือบริษัทในเครือ

ข้อ 35. ให้คณะกรรมการมีอำนาจตั้งสำนักงานสาขา หรือเลิกสำนักงานสาขาของบริษัทได้

ข้อ 36. อำนาจกรรมการที่จะทำนิติกรรมผูกพันบริษัท คือกรรมการสองคนลงลายมือชื่อร่วมกัน และ

ประทับตราสำคัญบริษัท

ข้อ 37. คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการ ซึ่งมีอำนาย

ลงลายมือชื่อผูกพันบริษัทได้

ข้อ 38. กรรมการมีสิทธิได้รับค่าตอบแทนจากบริษัทในรูปของเงินรางวัล เบี้ยประชุม บำเหน็จ
โบนัส

  หรือ ผลประโยชน์ตอบแทนในลักษณะอื่น ตามข้อบังคับหรือตามที่ที่ประชุมผู้ถือหุ้นพิจารณา

  ซึ่งที่ประชุมผู้ถือหุ้นอาจกำหนดเป็นจำนวนแน่นอนหรือวางเป็นหลักเกณฑ์ และจะกำหนด

  ไว้เป็นคราวๆไป หรือจะให้มีผลตลอดไปจนกว่าจะมีการเปลี่ยนแปลงก็ได้ และนอกจากนั้น

  ได้ให้รับเบี้ยเลี้ยงและสวัสดิการต่าง ๆ ตามระเบียบของบริษัท

2. การสรรหากรรมการและผู้บริหาร

คณะกรรมการบริษัทและผู้บริหาร

( 1 ) รายชื่อคณะกรรมการบริษัทและคณะกรรมการบริหาร ในระหว่างปี 2545
ไม่มีการเปลี่ยนแปลงคณะกรรมการบริษัท กรรมการ 4 ท่านที่ครบวาระ

ในเดือนเมษายน 2545 ได้รับเลือกจากที่ประชุมสามัญผู้ถือหุ้นให้กลับเข้าเป็นกรรมการอีก

รายชื่อกรรมการบริษัท ณ 31 ธันวาคม 2545

1 นายประทีป วงศ์นิรันดร์ ประธานกรรมการ/ประธานกรรมการบริหาร

2 นายวันชัย จิราธิวัฒน์ รองประธานกรรมการ/รองประธานกรรมการบริหาร

3 นายโสภณ เดชเทวพร กรรมการ/กรรมการบริหาร

4 นายธเนศ โฆษิตวนิชพงษ์ กรรมการ/กรรมการบริหาร

5 นายกรุงไกร ภัทรโกมล กรรมการ /กรรมการบริหาร

6 นายปริญญ์ จิราธิวัฒน์ กรรมการ

7 นาางสาวอาทินันท์ สิริวัฒนภักดี กรรมการ

8 นายพงศ์ เศวตศิลา ประธานกรรมการตรวจสอบ/กรรมการอิสระ

9 นางสุภาพร ลิ้มสงวน กรรมการตรวจสอบ/กรรมการอิสระ

10 นายจำนงค์ วัฒนเกส กรรมการตรวจสอบ

( 2 ) รายชื่อผู้บริหาร ณ 31 ธันวาคม 2545

1 นายโสภณ เดชเทวพร กรรมการผู้อำนวยการ

2 นายธเนศ โฆษิตวนิชพงศ์ รองกรรมการผู้อำนวยการ

3 นายชัยนันท์ อุโฆษกุล ผู้ช่วยกรรมการผู้อำนวยการ ฝ่ายดำเนินการ

4 นายวิสิทธิ์ ลิ้มเจริญสุข ผู้ช่วยกรรมการผู้อำนวยการ ฝ่ายส่งเสริมธุรกิจ 5 นายกี่เส็ง
อนันต์ศิริประภา ผู้ช่วยกรรมการผู้อำนวยการ ฝ่ายลงทุน

6 นางปนัดดา เรืองไพศาลบำรุง ผู้จัดการฝ่ายบัญชีและการเงิน

7 นางสุวณี แย้มนาม ผู้จัดการฝ่ายบุคคลและธุรการ

8 นางฐานิมา คงถนอมรักษ์ ผู้จัดการฝ่ายตรวจสอบภายใน

9 นายเกศชัย จันทนาศศิวิมล ผู้จัดการฝ่ายส่งเสริมธุรกกิจ

10 นางสาวเดือนเด่น ชื่นจิตต์ศิริ ผู้จัดการฝ่ายรับประกันภัย

3. การกำกับดูแลกิจการ

คณะกรรมการบริษัทเป็นผู้รับผิดชอบสูงสุดร่วมกันในการจัดการบริษัทให้เป็นไปตามวัตถุประสงค์
ข้อบังคับของบริษัท และมติที่ประชุมผู้ถือหุ้น ตลอดจนบทบัญญัติของกฎหมายต่างๆ ที่เกี่ยวข้อง เช่น
พ.ร.บ. บริษัทมหาชนจำกัด พ.ศ. 2535, พ.ร.บ. ประกันวินาศภัย พ.ศ. 2535 เป็นต้น
รวมทั้งระเบียบและข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย

เพื่อความสำเร็จในการดำเนินกิจการของบริษัทและเป็นธรรมกับผู้มีส่วนได้เสียทุกฝ่าย
คณะกรรมการบริษัทได้กำหนดมาตรการให้ฝ่ายจัดการถือปฏิบัติในเรื่องการดำเนินงานอย่างโปร่งใส
มีระบบการบริหาร, การควบคุมภายในและการตรวจสอบที่ดีตลอดมา และในปี 2545
ได้พยายามปฏิบัติตามหลักการกำกับดูแลกิจการที่ดี 15 ข้อ
ที่ตลาดหลักทรัพย์แห่งประเทศไทยเสนอแนะ ดังต่อไปนี้

3.1 นโยบายเกี่ยวกับการกำกับดูแลกิจการที่ดี

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี จึงมีมติในการประชุมเมื่อ
วันที่ 22 เมษายน 2545 ให้กรรมการบริษัททุกท่านและฝ่ายจัดการยึดหลักการกำกับดูแลกิจการที่ดี
15 ข้อ
ที่ตลาดหลักทรัพย์แห่งประเทศไทยเสนอแนะเป็นนโยบายและถือเป็นแนวทางปฏิบัติให้ครบทุกข้อ

3.2 สิทธิและความเท่าเทียมกันของผู้ถือหุ้น

บริษัทได้ปฏิบัติตามกฎหมายและระเบียบข้อบังคับเกี่ยวกับผู้ถือหุ้นอย่างเคร่งครัด โดยมีจุดมุ่งหมายให้
ผู้ถือหุ้นทุกรายได้ทราบข้อมูล
รวมทั้งผลการดำเนินงานและฐานะการเงินของบริษัทอย่างทั่วถึงและทันการณ์สามารถจัดเวลาการเข้าร่วมประชุมหรือเตรียมคำถามมาล่วงหน้าได้
สำหรับวันประชุมสามัญประจำปี บริษัทก็พยายามจะจัดให้ใกล้เคียงกันทุกปี เช่นปี 2545
จัดประชุมในวันที่ 22 เมษายน 2545 และปี 2546 จะจัดประชุมในวันที่ 21 เมษายน 2546
เวลาเดียวกันคือเริ่มประชุม 13.30 น.

นอกจากการประกาศโฆษณากำหนดวันประชุมผู้ถือหุ้นในหนังสือพิมพ์แล้ว บริษัทได้นำข้อมูลหนังสือ
เชิญประชุมและเอกสารประกอบแสดงไว้ใน Website ของบริษัทคือ
http://www.indara.co.th ซึ่งผู้ถือหุ้นสามารถคลิ๊ก
เข้าไปดูได้

3.3 สิทธิของผู้มีส่วนได้เสียกลุ่มต่างๆ

บริษัทดำเนินธุรกิจโดยคำนึงถึงผลตอบแทนและความมั่นคงในระยะยาว
ซึ่งจำเป็นจะต้องได้รับการสนับสนุนอย่างต่อเนื่องจากผู้ถือหุ้น พนักงาน ลูกค้าและคู่ค้า ดังนั้น
จึงมีนโยบายการปฏิบัติที่โปร่งใสและ
ยุติธรรมแก่ทุกฝ่าย เช่น ผู้ถือหุ้นมีสิทธิที่จะได้รับเงินปันผล ไม่ต่ำกว่า 60% ของกำไรสุทธิแต่ละปี
พนักงานก็มี
ข้อบังคับการทำงานที่ชัดเจน และเป็นธรรม รวมทั้งข้อกำหนดสวัสดิการต่างๆ
ที่เท่าเทียมกับบริษัทอื่นๆ ในธุรกิจ
เดียวกัน ลูกค้าก็ได้รับความคุ้มครองตามกรมธรรม์ที่มีอัตราเบี้ยประกันภัยที่เหมาะสม
หากเกิดอุบัติเหตุใดแก่ทรัพย์สิน
ที่ทำประกันภัย ก็จะได้รับการดูแลอย่างดี และการชดใช้ค่าสินไหมทดแทนที่ยุติธรรมและรวดเร็ว
โดยบริษัทจะปฏิบัติตามกฎหมายที่เกี่ยวข้องและให้ความร่วมมือกับหน่วยราชการที่กำกับดูแล เช่น
กรมการประกันภัย กระทรวงพาณิชย์ รวมทั้งการเสียภาษีทุกประเภทแก่รัฐอย่างถูกต้องครบถ้วน

3.4 การประชุมผู้ถือหุ้น

ในการประชุมคณะกรรมการบริษัท เพื่อพิจารณากำหนดวัน เวลา และวาระการประชุมสามัญประจำปี
ผู้ถือหุ้น ประธานกรรมการได้ขอให้กรรมการทุกท่านเข้าร่วมประชุมผู้ถือหุ้นด้วย
และที่ผ่านมาประธานกรรมการจะมาประชุมทุกครั้ง โดยทำหน้าที่เป็นประธานที่ประชุม
มีประธานคณะกรรมการตรวจสอบและกรรมการผู้อำนวยการ
ร่วมชี้แจงผลการดำเนินงานของบริษัทในรอบปี
พร้อมทั้งรับฟังความคิดเห็นและตอบคำถามที่อาจมีจากผู้ถือหุ้น
ที่มาประชุม

3.5 ภาวะผู้นำและวิสัยทัศน์

คณะกรรมการบริษัทได้ร่วมกันพิจารณากำหนดเป้าหมายการดำเนินงานของบริษัทในแต่ละปี แล้วมอบ
หมายให้ฝ่ายจัดการอันมีกรรมการผู้อำนวยการเป็นผู้รับผิดชอบสูงสุดนำไปปฏิบัติ
โดยมีคณะกรรมการบริหาร 5 ท่าน
ประกอบด้วย ประธานกรรมการ, รองประธานกรรมการ, กรรมการ 1 ท่าน
และกรรมการที่เป็นผู้บริหาร 2 ท่าน
(คือ กรรมการผู้อำนวยการ และกรรมการรองผู้อำนวยการ) ที่จะประชุมร่วมกันทุกเดือน
เพื่อติดตามผลการดำเนินงานในด้านต่างๆ
พิจารณาทบทวน/ปรับแผนธุรกิจให้สอดคล้องกับภาวะเศรษฐกิจ
เพื่อบรรลุหรือให้ได้ผลใกล้เคียงกับเป้าหมาย
ที่กำหนดไว้

ในด้านการลงทุนก็มีการกำหนดระเบียบวิธีปฏิบัติไว้อย่างชัดเจน ตลอดจนการมอบอำนาจอนุมัติ
เป็นลำดับว่า เรื่องใดและจำนวนเท่าใด
ที่กรรมการผู้อำนวยการหรือคณะกรรมการบริหารสามารถอนุมัติได้
เรื่องใดต้องเสนอให้คณะกรรมการบริษัทพิจารณาอนุมัติ
โดยฝ่ายตรวจสอบภายในจะทำหน้าที่ตรวจสอบการดำเนินงานให้เป็นไปภายในกรอบที่ได้กำหนดไว้

3.6 ความขัดแย้งทางผลประโยชน์

เนื่องจากการประกอบธุรกิจของบริษัท และการมีสถานะเป็นบริษัทมหาชน บริษัทต้องปฏิบัติตาม
พ.ร.บ. ประกันวินาศภัย พ.ศ. 2535 และ พ.ร.บ. บริษัทมหาชนจำกัด พ.ศ. 2535
ซึ่งคณะกรรมการบริษัท
ได้รับทราบโดยเฉพาะข้อกำหนดที่เกี่ยวกับความขัดแย้งทางผลประโยชน์เป็นอย่างดีทุกท่าน เช่น

พ.ร.บ. บริษัทมหาชนจำกัด พ.ศ. 2535

มาตรา 86 ห้ามมิให้กรรมการประกอบกิจการอันมีสภาพอย่างเดียวกันและเป็นการแข่งขันกับ

กิจการของบริษัท หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดใน

ห้างหุ้นส่วนจำกัด หรือเป็นกรรมการบริษัทเอกชนหรือบริษัทอื่นที่ประกอบกิจการอันมีสภาพอย่าง

เดียวกัน และเป็นการแข่งขันกับกิจการของบริษัทไม่ว่าจะทำเพื่อประโยชน์ตน หรือประโยชน์ผู้อื่น

เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

มาตรา 87 กรรมการคนใดซื้อทรัพย์สินของบริษัท หรือขายทรัพย์สินให้แก่บริษัทหรือกระทำ

ธุรกิจอย่างใดอย่างหนึ่งกับบริษัท ไม่ว่าจะกระทำในนามของตนหรือของบุคคลอื่น ถ้ามิได้รับความ

ยินยอมจากคณะกรรมการแล้ว การซื้อขายหรือกระทำธุรกิจนั้นไม่มีผลผูกพันบริษัท

มาตรา 88 ให้กรรมการแจ้งให้บริษัททราบโดยมิชักช้าเมื่อมีกรณีดังต่อไปนี้

(1) มีส่วนได้เสียไม่ว่าโดยตรงหรือโดยอ้อมในสัญญาใดๆ ที่บริษัททำขึ้นระหว่างรอบปีบัญชี

โดยระบุข้อเท็จจริงเกี่ยวกับลักษณะของสัญญา ชื่อของคู่สัญญาและส่วนได้เสียของกรรมการใน

สัญญานั้น (ถ้ามี)

(2) ถือหุ้นหรือหุ้นกู้ในบริษัทและบริษัทในเครือ โดยระบุจำนวนทั้งหมดที่เพิ่มขึ้นหรือลดลง

ในระหว่างรอบปีบัญชี (ถ้ามี)

มาตรา 89 ห้ามมิให้บริษัทให้กู้ยืมเงินแก่กรรมการ พนักงาน หรือลูกจ้างของบริษัทเว้นแต่

(1) เป็นการให้กู้ยืมเงินตามระเบียบการสงเคราะห์พนักงานและลูกจ้าง หรือ

(2) เป็นการให้กู้ยืมเงินตามกฎหมายว่าด้วยการธนาคารพาณิชย์ กฎหมายว่าด้วยการ

ประกันชีวิต หรือกฏหมายอื่น

การให้กู้ยืมเงินดังต่อไปนี้ ให้ถือว่าเป็นการให้กู้ยืมแก่กรรมการ พนักงานหรือลูกจ้างของบริษัท

ตามวรรคหนึ่ง

(ก) การให้กู้ยืมเงินแก่คู่สมรส หรือบุตรที่ยังไม่บรรลุนิติภาวะของกรรมการ พนักงาน หรือลูกจ้าง

(ข) การให้กู้ยืมเงินแก่ห้างหุ้นส่วนสามัญที่กรรมการ พนักงาน หรือลูกจ้าง คู่สมรส หรือบุตรที่ยัง

ไม่บรรลุนิติภาวะของกรรมการ พนักงาน หรือลูกจ้างนั้นเป็นหุ้นส่วน

(ค) การให้กู้ยืมเงินแก่ห้างหุ้นส่วนจำกัดที่กรรมการ พนักงาน หรือลูกจ้าง คู่สมรส หรือบุตรที่ยัง

ไม่บรรลุนิติภาวะของกรรมการ พนักงาน หรือลูกจ้างนั้น เป็นหุ้นส่วนจำพวกไม่จำกัดความรับผิด

(ง) การให้กู้ยืมเงินแก่บริษัทอื่นหรือบริษัทเอกชนที่กรรมการ พนักงานหรือลูกจ้าง คู่สมรส หรือ

บุตรที่ยังไม่บรรลุนิติภาวะของกรรมการ พนักงาน หรือลูกจ้างนั้น ถือหุ้นรวมกันเกินกึ่งหนึ่งของจำนวน

หุ้นทั้งหมดของบริษัทอื่นหรือบริษัทเอกชนนั้น

การให้กู้ยืมเงินตามวรรคหนึ่ง หมายความรวมถึงการค้ำประกันการรับซื้อหรือซื้อลดตั๋วเงินและ

การให้หลักประกันเกี่ยวกับเงินที่กู้ยืมเงินด้วย

นอกจากกรรมการทุกท่านต้องปฏิบัติตามบทบัญญัติของกฎหมายอย่างเคร่งครัดแล้ว
หากมีรายการที่อาจเป็นความขัดแย้งทางผลประโยชน์
ฝ่ายจัดการต้องนำเสนอคณะกรรมการบริษัทอนุมัติก่อนทุกครั้ง

ในส่วนของการดูแลเรื่องการใช้ข้อมูลภายในก็ได้มีการย้ำในที่ประชุมกรรมการ
และที่ประชุมฝ่ายจัดการ
ประจำเดือน ห้ามไม่ให้กรรมการ ผู้บริหาร
หรือหน่วยงานที่ได้รับทราบข้อมูลภายในเปิดเผยข้อมูลแก่บุคคล
ภายนอกก่อนที่บริษัทจะส่งข้อมูลแก่ตลาดหลักทรัพย์ และในการประชุมกรรมการบริษัททุกครั้ง
ก็จะมีรายงานการถือหลักทรัพย์ของกรรมการแต่ละท่าน บันทึกไว้ในรายงานการประชุมด้วย

3.7 จริยธรรมธุรกิจ

เพื่อส่งเสริมการปฏิบัติหน้าที่ด้วยความโปร่งใส เป็นธรรมถูกต้องตามกฎหมาย และสร้างความสัมพันธ์
อันดีกับทุกฝ่ายที่เกี่ยวข้อง ทั้งภายในบริษัทและกับบุคคลภายนอก รวมทั้งองค์กรต่างๆ
ในการประชุมเมื่อ
วันที่ 13 พฤษภาคม 2545 คณะกรรมการบริษัทได้อนุมัติ “จริยธรรมธุรกิจของบริษัท”
กำหนดข้อพึงปฏิบัติของกรรมการ ผู้บริหาร และพนักงานทุกคน ประกาศให้ทราบโดยทั่วกัน
พร้อมทั้งแจกจ่าย “จริยธรรมธุรกิจของบริษัท” แก่ผู้บริหารและพนักงานทุกคน
ยึดถือเป็นแนวทางในการปฏิบัติหน้าที่ โดยได้มีการกล่าวย้ำต่อพนักงานเป็นครั้งคราว
ให้ร่วมมือปฏิบัติอย่างเคร่งครัด หากฝ่าฝืนจะถูกพิจารณาโทษทางวินัย

3.8 การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 10 ท่าน ประกอบด้วย

กรรมการที่เป็นผู้บริหาร 2 ท่าน

กรรมการที่ไม่ได้เป็นผู้บริหาร 5 ท่าน

กรรมการที่เป็นอิสระ 3 ท่าน

3.9 การรวมหรือแยกตำแหน่ง

บริษัทได้แยกผู้ดำรงตำแหน่งประธานกรรมการ และกรรมการผู้อำนวยการ

ประธานกรรมการ คือ นายประทีป วงศ์นิรันดร์

ได้รับการแต่งตั้งเป็นกรรมการในเดือนเมษายน 2541

และเป็นประธานกรรมการตั้งแต่เดือนพฤษภาคม 2541

จนถึงปัจจุบัน

  กรรมการผู้อำนวยการ คือ นายโสภณ เดชเทวพร

เริ่มทำงานกับบริษัทและได้รับการแต่งตั้งเป็น

  กรรมการผู้อำนวยการ ตั้งแต่เดือนกันยายน 2533

3.10 ค่าตอบแทนของกรรมการและผู้บริหาร

ค่าตอบแทนที่เป็นตัวเงิน

(1) ค่าตอบแทนกรรมการ

ในการประชุมสามัญผู้ถือหุ้นประจำปี ครั้งที่ 6/2542 เมื่อวันที่ 23 เมษายน 2542 ที่ประชุม
ได้มีมติอนุมัติค่าตอบแทนกรรมการบริษัทเป็นจำนวนปีละไม่เกิน 2.5 ล้านบาท เริ่มตั้งแต่ปี 2542
จนกว่าจะมีมติ
เปลี่ยนแปลงเป็นอย่างอื่น โดยให้คณะกรรมการบริษัทเป็นผู้ดำเนินการจัดสรร

คณะกรรมการบริษัทได้จัดสรรค่าตอบแทนกรรมการแต่ละท่านตามตำแหน่งหน้าที่
โดยจ่ายเป็นเบี้ยประชุม
รายเดือนมีจำนวนดังนี้

  --------------------- ---------- ------------- ---------- -------------
                        ปี 2545                   ปี 2544     

                        จำนวนราย   จำนวนเงินรวม   จำนวนราย   จำนวนเงินรวม

  เบี้ยประชุม (จ่ายรายเดือน) 10         1,820,000     11         1,890,000

  โบนัส                             -                        -

  ค่าตอบแทนอื่น                       -                        -
  --------------------- ---------- ------------- ---------- -------------

หมายเหตุ : ต้นปี 2545 กรรมการบริษัทมี 11 ท่าน ต่อมาในเดือนพฤษภาคม 2545 กรรมการได้

ลาออก 1 ท่าน โดยยังไม่มีการแต่งตั้งแทน

(2) ค่าตอบแทนผู้บริหาร (รวมกรรมการที่เป็นผู้บริหาร 2 ท่าน)

คณะกรรมการบริษัทเป็นผู้พิจารณาค่าตอบแทนของผู้บริหารสูงสุด 2 ท่าน (กรรมการผู้อำนวยการ
และกรรมการรองผู้อำนวยการ)
รวมทั้งอนุมัติอัตราการปรับเงินเดือนและเงินโบนัสประจำปีของพนักงาน โดยพิจารณา
ถึงผลประกอบการของบริษัท

  --------------------- ---------- ------------- ---------- -------------
                        ปี 2545                   ปี 2544     

                        จำนวนราย   จำนวนเงินรวม   จำนวนราย   จำนวนเงินรวม

  เงินเดือนและค่าครองชีพ    10         8,742,490     10         8,090,450

  โบนัส                  10         1,086,092     10         1,005,025

  ค่าพาหนะ               6          334,500       6          272,500
  --------------------- ---------- ------------- ---------- -------------

ค่าตอบแทนอื่น

(1) กรรมการ -ไม่มี-

(2) ผู้บริหาร

- บริษัทได้จัดรถยนต์ประจำตำแหน่งแก่กรรมการผู้อำนวยการ, กรรมการรองผู้อำนวยการ และ

ผู้ช่วยกรรมการผู้อำนวยการฝ่ายดำเนินการ สำหรับใช้ในการปฏิบัติงาน

- บริษัทได้จ่ายเงินสมทบกองทุนสำรองเลี้ยงชีพในอัตราเท่ากับที่จ่ายสมทบแก่พนักงานประจำ
ทุกคน คือ ร้อยละ 5 ของเงินเดือนพนักงานแต่ละคน

3.11 การประชุมคณะกรรมการ

คณะกรรมการได้กำหนดตารางการประชุมในแต่ละปีล่วงหน้า ก่อนการประชุมทุกครั้งบริษัทจะส่ง
หนังสือเชิญประชุม
พร้อมระเบียบวาระการประชุมและเอกสารประกอบส่งให้กรรมการทุกท่านก่อนการประชุม 9 วัน
ปกติการประชุมจะใช้เวลาประมาณครั้งละ 1 ชั่วโมง ในปี 2545
คณะกรรมการมีการประชุมตามวาระปกติ 6 ครั้ง โดยแต่ละท่านเข้าร่วมประชุม ดังนี้

+----+----------------+-------------+--------+-------+---------------+
| ชื่อ |                |             | ค      |       | ก             |
| -ส |                |             | รบวาระ |       | ารเข้าร่วมประชุม |
| กุล |                |             |        |       |               |
|    |                |             | ก      |       | ในปี 2545      |
|    |                |             | ารดำรง |       | (ครั้ง)         |
|    |                |             | ตำแหน่ง |       |               |
+----+----------------+-------------+--------+-------+---------------+
| 1. | นายประทีบ       | วงศ์นิรันดร์    | เมษายน | 2548  | 6             |
+----+----------------+-------------+--------+-------+---------------+
| 2. | นายวันชัย        | จิราธิวัฒน์     |        | 2547  | 2             |
+----+----------------+-------------+--------+-------+---------------+
| 3. | นายปริญญ์        | จิราธิวัฒน์     |        | 2546  | 3             |
+----+----------------+-------------+--------+-------+---------------+
| 4. | นายโสภณ        | เดชเทวพร    |        | 2547  | 6             |
+----+----------------+-------------+--------+-------+---------------+
| 5. | นายธเนศ        | โฆษิตวนิชพงศ์  |        | 2548  | 6             |
+----+----------------+-------------+--------+-------+---------------+
| 6. | นายกรุงไกร      | ภัทรโกมล     |        | 2548  | 6             |
+----+----------------+-------------+--------+-------+---------------+
| 7. | นายพงศ์         | เศวตศิลา     |        | 2546  | 4             |
+----+----------------+-------------+--------+-------+---------------+
| 8. | นายจำนงค์       | วัฒนเกส      |        | 2548  | 5             |
+----+----------------+-------------+--------+-------+---------------+
| 9. | นายสุภาพร       | ลิ้มสงวน      |        | 2546  | 6             |
+----+----------------+-------------+--------+-------+---------------+
| 1  | นางสาวอาทินันท์   | สิริวัฒนภักดี    |        | 2548  | -             |
| 0. |                |             |        |       |               |
+----+----------------+-------------+--------+-------+---------------+
| 1  | Mr Wong Wai    |             | -      |       | -             |
| 1. | Kin            |             |        |       |               |
+----+----------------+-------------+--------+-------+---------------+

หมายเหตุ : เนื่องจาก นางสาวอาทินันท์ สิริวัฒนภักดี ไปทำงานประจำที่ต่างประเทศ
จึงไม่สามารถมาร่วมประชุม

Mr Wong Wai Kin ได้ลาออกจากการเป็นกรรมการในเดือนพฤษภาคม 2545

บริษัทได้มีการจดบันทึกรายงานการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองของคณะกรรมการ
ที่พร้อมให้คณะกรรมการและผู้ที่เกี่ยวข้องตรวจสอบได้

3.12 คณะอนุกรรมการ

คณะกรรมการบริษัทได้แต่งตั้งคณะอนุกรรมการ เพื่อช่วยในการกำกับดูแลกิจการของบริษัทดังนี้

(1) คณะกรรมการบริหาร ประกอบด้วยกรรมการ 5 ท่าน คือ

  ------------ ------------ ------------------ ----- -----------------------
  นายประทีป     วงศ์นิรันดร์     ประธานกรรมการ      เป็น   ประธานกรรมการบริหาร

  นายวันชัย      จิราธิวัฒน์      รองประธานกรรมการ   เป็น   รองประธานกรรมการบริหาร

  นายกรุงไกร    ภัทรโกมล      กรรมการ            เป็น   กรรมการบริหาร

  นายโสภณ      เดชเทวพร     กรรมการ            เป็น   กรรมการบริหาร

  นายธเนศ      โฆษิตวนิชพงศ์   กรรมการ            เป็น   กรรมการบริหาร
  ------------ ------------ ------------------ ----- -----------------------

แต่ละท่านมีวาระการดำรงตำแหน่งคราวละปี แต่ที่ผ่านมาก็จะได้รับการแต่งตั้งต่อเนื่องกันโดยไม่
เปลี่ยนแปลง คณะกรรมการบริหารจะประชุมกันเป็นประจำทุกเดือน
เพื่อติดตามผลการดำเนินงานของบริษัท
อย่างใกล้ชิด และสามารถให้คำปรึกษา/แก้ปัญหาแก่ฝ่ายจัดการได้รวดเร็ว

(2) คณะกรรมการตรวจสอบ จัดตั้งขึ้นเมื่อวันที่ 23 เมษายน 2542
มีวาระการดำรงตำแหน่งคราวละ
3 ปี ตามวาระการเป็นกรรมการ คณะกรรมการตรวจสอบในปัจจุบันประกอบด้วยกรรมการอิสระ 3
ท่าน คือ

  ----------------- --------------- ------ -------------------------------
  นายพงศ์            เศวตศิลา         เป็น    ประธานกรรมการตรวจสอบ

  นางสาวสุภาพร       ลิ้มสงวน          เป็น    กรรมการตรวจสอบ

  นายจำนงค์          วัฒนเกส          เป็น    กรรมการตรวจสอบ
  ----------------- --------------- ------ -------------------------------

และ ผู้จัดการฝ่ายตรวจสอบภายใน เป็นเลขานุการคณะกรรมการตรวจสอบ ในปี 2545
คณะกรรมการ

ตรวจสอบมีการประชุมทั้งสิ้น 8 ครั้ง

3.13 ระบบควบคุมและการตรวจสอบภายใน

คณะกรรมการบริษัทตระหนักดีว่าระบบการควบคุมภายในมีความสำคัญอย่างยิ่งต่อความมั่นคงและการเจริญเติบโตที่ยั่งยืนของบริษัท
จึงได้กำหนดให้มีวิธีการจัดการ/บริหารที่มีคุณภาพ เริ่มตั้งแต่การแบ่งงาน/สายการบังคับบัญชา
การมอบหมายความรับผิดชอบและอำนาจดำเนินการของผู้บริหารระดับต่างๆ
อย่างชัดเจนรวมถึงอำนาจของกรรมการผู้อำนวยการและคณะกรรมการบริหาร
มีการกำหนดขั้นตอน/วิธีการปฏิบัติงานของแต่ละฝ่าย เพื่อให้มั่นใจถึงประสิทธิภาพ ความถูกต้อง
และสามารถควบคุมความเสี่ยงของธุรกิจได้ นอกจากผู้บังคับบัญชาในส่วนต่างๆ
ต้องติดตามประเมินผลการปฏิบัติงานที่ตนรับผิดชอบโดยตรงแล้ว
ฝ่ายตรวจสอบภายในซึ่งขึ้นตรงต่อคณะกรรมการตรวจสอบ จะทำการตรวจสอบทั้งการบริหาร,
การปฏิบัติงานทุกส่วน และความถูกต้องของงบการเงิน เสนอต่อกรรมการผู้อำนวยการ
ซึ่งรับผิดชอบสูงสุดในการปฏิบัติและผลงานของกิจการได้ทราบ
เพื่อปรับปรุง/แก้ไขการปฏิบัติงานให้มีประสิทธิภาพยิ่งขึ้น และรายงานต่อคณะกรรมการบริษัท

บริษัทประกันภัยทุกแห่งต้องจัดทำรายงานทางการเงินและรายละเอียดประกอบตามแบบที่กรมการประกันภัย
กำหนด ส่งให้กรมการประกันภัย กระทรวงพาณิชย์
เป็นประจำทุกเดือนก่อนสิ้นเดือนของเดือนถัดไปซึ่งบริษัทสามารถจัด

ทำและนำส่งรายงานการเงินดังกล่าวครบถ้วนและทันเวลาเสมอ นอกจากนี้
บริษัทต้องทำรายงานงบการเงิน เสนอต่อคณะกรรมการบริหารทุกเดือน
พร้อมอธิบายผลประกอบการเปรียบเทียบกับปีก่อนและงบประมาณที่ตั้งไว้
ต่อที่ประชุมคณะกรรมการบริหาร ซึ่งถือเป็นการประเมินผลการควบคุมและการตรวจสอบภายในด้วย

ในส่วนของผู้สอบบัญชีภายนอก คือ บริษัท สำนักงาน เอินส์ แอนด์ ยัง จำกัด ก็ได้ให้ความเห็น
โดยสรุปว่า สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัท
ตามที่เห็นว่าจำเป็น
เพื่อประโยชน์ในการกำหนดขอบเขตของการปฏิบ้ติงานตรวจสอบให้รัดกุมและเหมาะสมนั้น
จากการศึกษาและประเมินดังกล่าว
สำนักงานไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่อาจมีผลกระทบอย่างเป็นสาระสำคัญต่อก2ารแสดงความเห็นต่องบการเงินประจำปีของบริษัท

3.14 รายงานของคณะกรรมการ

เมื่อได้กำหนดเป้าหมายดำเนินงานของบริษัทโดยจัดทำงบประมาณประจำปีแล้ว คณะกรรมการบริษัท
ได้ติดตามผลการดำเนินงานแต่ละส่วน รวมทั้งการให้คำแนะนำ การปรับเปลี่ยนแผนงาน
และการแก้ไขปัญหา
อย่างสม่ำเสมอ ผ่านทางคณะกรรมการบริหารที่มีการประชุมกันเป็นประจำทุกเดือนดังกล่าวมาแล้ว
นอกจากนี้ฝ่ายตรวจสอบภายในก็ได้ตรวจสอบขบวนการปฏิบัติงานด้านต่างๆ
รวมทั้งความถูกต้องของงบการเงินที่ฝ่ายจัดการรับผิดชอบจัดทำขึ้น
รายงานต่อคณะกรรมการบริษัททุกครั้งที่มีการประชุม

คณะกรรมการบริษัทจึงเชื่อมั่นว่า รายงานทางการเงินของบริษัทมีความถูกต้องครบถ้วนและเชื่อถือได้
พร้อมทั้งได้ทำการวิเคราะห์ฐานะและผลการดำเนินงานของบริษัทสำหรับปี 2545
แสดงไว้ในรายงานประจำปีด้วยแล้ว

3.15 ความสัมพันธ์กับผู้ลงทุน

บริษัทให้ความสำคัญต่อการเปิดเผยข้อมูลที่มีความถูกต้องครบถ้วน
และได้จัดส่งงบการเงินระหว่างกาล,
งบการเงินประจำปี
และข้อมูลสำคัญที่ผู้ลงทุนและผู้เกี่ยวข้องควรทราบตามระเบียบและภายในระยะเวลาที่สำนักงาน
คณะกรรมการ ก.ล.ต. และตลาดหลักทรัพย์แห่งประเทศไทย กำหนดไว้อย่างสม่ำเสมอ
โดยผ่านช่องทางการเผยแพร่ข้อมูลของตลาดหลักทรัพย์ และ Website ของบริษัท

ในส่วนของงานด้านผู้ลงทุนสัมพันธ์นั้น
เนื่องจากบริษัทมีขนาดเล็กและกิจกรรมในเรื่องดังกล่าวมีไม่มาก
จึงยังไม่ได้จัดตั้งหน่วยงานขึ้นโดยเฉพาะ แต่ได้มอบหมายให้ นางสาวณิสรี อ่วมพัด
เลขานุการกรรมการ
ผู้อำนวยการ ทำหน้าที่ติดต่อสื่อสารกับผู้ถือหุ้น, ผู้ลงทุน และนักวิเคราะห์ทั่วไป
โดยผู้ที่ต้องการขอข้อมูล
ของบริษัท สามารถติดต่อได้ที่โทรศัพท์หมายเลข 0-2247-9261 หรือที่ Website :
http://www.indara.co.th หรือที่ email address : contact@indara.co.th

4. การดูแลเรื่องการใช้ข้อมูลภายใน

บริษัทมีนโยบายห้ามผู้บริหารและพนักงานของบริษัทนำข้อมูลภายในของบริษัทไปใช้เพื่อประโยชน์ส่วนตน
โดยวิธีการจำกัดกลุ่มบุคคลผู้รับรู้ข้อมูล และได้กำหนดไว้ในข้อบังคับเกี่ยวกับการทำงานและบทลงโทษ
นอกจากนั้นได้ให้ผู้บริหารทราบถึงหน้าที่ที่ผู้บริหารจะต้องปฏิบัติตามคำสั่งของสำนักงานคระกรรมการกำกับหลักทรัพย์และ
ตลาดหลักทรัพย์เกี่ยวกับการจัดทำและส่งรายงานการถือหลักทรัพย์
การเปลี่ยนแปลงการถือหลักทรัพย์ทั้งของตนเอง
คู่สมรส และบุตรที่ยังไม่บรรลุนิติภาวะภายใน 3 วันทำการ นับแต่วันที่มีรายการ

5. บุคคลากร

จำนวนพนักงานของบริษัท ณ สิ้นปี 2545 เทียบกับปี 2544

  ------------------------------------- ----------- ----- ----------- -----
                                        31 ธ.ค. 45        31 ธ.ค. 44  

  ผู้บริหาร (กรรมการผู้อำนวยการ –                              5           คน
  ผู้ช่วยผู้อำนวยการ)                                                      

  ฝ่ายรับประกันภัย                          19          คน    17          คน

  ฝ่ายการตลาดและกิจการสาขา                20          คน    20          คน

  ฝ่ายส่งเสริมธุรกิจ                         9           คน    9           คน

  ฝ่ายสินไหมทดแทน                         14          คน    14          คน

  ฝ่ายบัญชีและการเงิน                       17          คน    18          คน

  ฝ่ายบุคคลและธุรการ                       16          คน    16          คน

  ฝ่ายตรวจสอบภายใน                       3           คน    3           คน

  แผนกพัฒนาระบบงาน                       6           คน    6           คน

  แผนกเรียกร้องสินไหมรถยนต์                 3           คน    3           คน

  แผนกสารบรรณ                           1           คน    1           คน

                                        113         คน    112         คน
  ------------------------------------- ----------- ----- ----------- -----

- ในปี 2545 บริษัทไม่มีการเปลี่ยนแปลงพนักงานอย่างมีนัยสำคัญ และไม่มีข้อพิพาททางแรงงาน

ในรอบ 3 ปี ที่ผ่านมา

- ผลตอบแทนพนักงาน

ผลตอบแทนของพนักงานในปี 2545 ประกอบด้วย เงินเดือน จำนวน 25,197,640.- บาท โบนัส

จำนวน 3,022,645.75 บาท ค่าครองชีพ จำนวน 670,067.33 บาท
และเงินกองทุนสำรองเลี้ยงชีพ

จำนวน 1,201,453.02 บาท

- นโยบายในการพัฒนาพนักงาน

บริษัทมีนโยบายส่งเสริมให้พนักงานมีความรู้ ความสามารถ เพื่อให้สามารถปฏิบัติงานได้ดียิ่งขึ้น
อันเป็นปัจจัยที่จะทำให้องค์กรเติบโต และเพื่อความก้าวหน้าของพนักงานเอง โดยบริษัทเป็นผู้ออกค่า

ใช้จ่ายในการส่งพนักงานเข้าอบรมสัมนาทั้งด้านการประกันภัย
การบริหารเพื่อสร้างแนวทางปฏิบัติงาน

ที่ทันสมัย และด้านเทคโนโลยีสารสนเทศ รวมถึงการอบรมสัมนาทำ WorkShop สำหรับผู้บริหารและ

พนักงานระดับผู้บังคับบัญชา ทั้งในและนอกสถานที่ ในเรื่องที่เห็นว่าจำเป็นในแต่ละช่วง เช่น
ด้านการ

จัดการ ด้านการวางแผน ด้านการตลาด เป็นต้น